President Yoweri Kaguta Museveni asuubizza nti government ye egenda kukola ekisoboka okusitula ebyemizannyo bya Uganda, ng’ebiteekamu ensimbi n’obuvugirizi obulala.
President Museveni abadde mu maka gwo bwa president e Nakasero mu Kampala bwabadde esisinkanyemu president w’ekibiina ekiddukanya omupiira mu Africa ekya CAF, Dr Patrice Motsepe, eyakyadde kuno ku bugenyi obwe nnaku 2.
President Museveni agambye nti government ye tenakola kimala kuwagira byamizannyo nga bwe bakoze ku by’okutebenkeza emirembe mu Uganda, n’asuubiza nti ebyemizannyo bigenda kutandika okusosowazibwa okusinga bwegubadde.
President Museveni era yabazizza Dr Patrice Motsepe obuwagizi bwawadde omupiira gwa Africa, naddala obuwagizi bwawadde ekibiina ekiddukanya omupiira mu Uganda ekya FUFA.
Dr Patrice Motsepe nga tanagenda mu State House e Nakasero, yasoose kukyala mu parliament ya Uganda n’asisinkanamu ne speaker Anita Among n’omumyuka we Thomas Tayebwa.
Speaker amutegezeza nti Uganda erina enteekateeka ez’okuteekamu okusaba kwayo okutegeka empaka za Africa Cup of Nations ez’omwaka 2027.
Anita Among agambye nti munteekateeka eno, bagaala bakolagane ne Tanzania empaka zino bazitegeke 2.
Dr Patrice Motsepe era nga ye nnanyini club ya Mamerodi Sundowns eya South Africa omuzannyira munnaUganda Dennis Onyango, gwatenderezza olw’ekitone kyalina eky’okukwata goolo.
Dr Motsepe yatuuse kuno olunaku lw’eggulo era yalambudde emirimu egikolebwa ku kitebe kya FUFA e Mengo, era obugenyi bwe buno abukomekereza lunaku lwankya olwomukaaga.
Bisakiddwa: Issah Kimbugwe
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn taq_Latn